Husets arkitektur er en del av Bergensskolen – en retning innen arkitekturen fra 1910–1940. Som Arts and Crafts bevegelsen i Storbritannia og USA la Bergensskolen vekt på kunstneriske uttrykk, solide håndverkstradisjoner og bygningsmessige kvaliteter. Inndelingen i en hovedblokk og sidefløy er inspirert av Frank Lloyd Wright. Huset inneholder mange særegne kunstneriske elementer både innvendig og utvendig som er tegnet og formgitt av arkitekten.